Βρετανικό-Iρλανδικό Συμβούλιο

Το **Βρετανικό-Ιρλανδικό Συμβούλιο** (*[[Αγγλική γλώσσα|αγγλικά:]] British-Irish Council,  *) είναι μια διεθνής οργάνωση που έχει ως στόχο την βελτίωση της συνεργασίας μεταξύ των μελών της σε διάφορους τομείς, συμπεριλαμβανομένων των μεταφορών, του περιβάλλοντος και της ενέργειας.  Τα μέλη που την απαρτίζουν είναι η Ιρλανδία, το Ηνωμένο Βασίλειο, οι αποκεντρωμένες διοικήσεις της Βόρειας Ιρλανδίας, της Σκωτίας και της Ουαλίας, καθώς και οι κυβερνήσεις των Βρετανικών Κτήσεων του Στέμματος: το Γκέρνζι, το Τζέρσι και η Νήσος του Μαν.

Οι Βρετανικές και οι Ιρλανδικές κυβερνήσεις, καθώς και τα πολιτικά κόμματα της Βόρειας Ιρλανδίας, συμφώνησαν να σχηματίσουν ένα συμβούλιο στο πλαίσιο της Βρετανικής-Ιρλανδικής Συμφωνίας, που αποτελεί μέρος της Συμφωνία της Καλής Παρασκευής που υπεγράφη το 1998. Το Συμβούλιο ιδρύθηκε επίσημα στις 2 Δεκεμβρίου 1999, όταν τέθηκε σε ισχύ η συμφωνία. Ο στόχος του συμβουλίου είναι "η προώθηση της αρμονικής και αμοιβαίας ανάπτυξης των σχέσεων μεταξύ των λαών αυτών των νησιών". Το ΒΙΣ *(BIC)* έχει μόνιμη γραμματεία στο Εδιμβούργο της Σκωτίας. Ενώ οι σύνοδοι κορυφής λαμβάνουν χώρα κάθε έξι μήνες. 

## Δομή
Οι εννιά αρχηγοί της κυβερνήσεως καθενός εκ των μελών συναντιούνται σε συνόδους κορυφής δύο φορές το χρόνο. Επιπλέον, υπάρχουν τακτικές συναντήσεις που αφορούν συγκεκριμένους τομείς στις οποίες συμμετέχουν οι αντίστοιχοι υπουργοί. Οι αντιπρόσωποι των μελών λειτουργούν σύμφωνα με τις δημοκρατικές διαδικασίες που ισχύουν στα αντίστοιχα εκλεγμένα νομοθετικά σώματα.

Η Αγγλία, σε αντίθεση με τις άλλες χώρες του Ηνωμένου Βασιλείου, δεν εκπροσωπείται ξεχωριστά, καθώς δεν έχει τη δική της αποκλειστική αποκεντρωμένη διοίκηση. Συνεπώς, αντιπροσωπεύεται αποκλειστικά στο Συμβούλιο ως μέρος του Ηνωμένου Βασιλείου. Αν και η Κορνουάλη έχει τεχνικά καθεστώς παρατηρητή στο Συμβούλιο λόγω της γλώσσα της, εκπροσωπείται επίσης από την κυβέρνηση του Ηνωμένου Βασιλείου.  

Οι εργασίες του συμβουλίου χρηματοδοτούνται από τα κράτη-μέλη μέσω μίας αμοιβαίας συμφωνίας, όπως απαιτείται.  Κατά την έννατη συνεδρίαση του Συμβουλίου τον Ιούλιο του 2007, αποφασίστηκε ότι με την επιστροφή της αποκεντρωμένης διοίκησης στη Βόρεια Ιρλανδία, ήταν η κατάλληλη στιγμή "να πραγματοποιηθεί στρατηγική επανεξέταση των προγραμμάτων εργασίας, των μεθόδων εργασίας και των ρυθμίσεων στήριξης του Συμβουλίου". Αυτή η απόφαση συμπεριλάμβανε την πιθανή ίδρυση μίας μόνιμης γραμματείας, η οποία ιδρύθηκε και επισήμως στο Εδιμβούργο στην Σκωτία στις 4 Ιανουαρίου 2012.

Κατά τη σύνοδο κορυφής του Ιουνίου του 2010, το Συμβούλιο αποφάσισε να προχωρήσει σε προτάσεις για την ενίσχυση των σχέσεων μεταξύ του και της Βρετανικής-Ιρλανδικής Κοινοβουλευτικής Συνέλευσης *(BIPA)*. Η Βρετανική-Ιρλανδική Κοινοβουλευτική Συνέλευση αποτελείται από μέλη των κοινοβουλίων των ίδιων κρατών και περιφερειών με τα μέλη του Βρετανικού-Ιρλανδικού Συμβουλίου. Το Συμβούλιο ανέθεσε στη γραμματεία του να προωθήσει αυτή τη πρωτοβουλία σε συνεργασία με τη γραμματεία της BIPA.

## Κράτη-μέλη και λειτουργία

### Μέλη και παρατηρητές

### Σημερινοί ηγέτες
Η σύνθεση του Συμβουλίου αποτελείται από τις παρακάτω διοικήσεις (με τους εξής επικεφαλής κατά την 1η  ):

## Ονομασία του Συμβουλίου
Οι αρχικές προτάσεις ονοματοδοσίας για το συμβούλιο περιλάμβαναν τα ονόματα *Συμβούλιο των Βρετανικών Νήσων*  ή *Συμβούλιο των Νήσων*  και το συμβούλιο έγινε πράγματι γνωστό με το τελευταίο όνομα. Ωστόσο, λόγω των παρεξηγήσεων γύρω από τον όρο Βρετανικές Νήσοι, ιδίως στην Ιρλανδία, κατέληξαν στην ονομασία *Βρετανικό-ιρλανδικό Συμβούλιο*.

## Συνεδριάσεις

## Δείτε επίσης
* Συμ­βούλιο της Ιρλανδίας
* Βρετανική-Ιρλανδική Διακυβερνητική Διάσκεψη
* Βρετανική-Ιρλανδική κοινοβουλευτική συνέλευση
* Ανατολική-Δυτική Επιτροπή

## Σημειώσεις


## Παραπομπές


## Εξωτερικές σύνδεσμοι

*  

Κατηγορία:Ευρωπαϊκή πολιτική
Κατηγορία:Διεθνείς οργανισμοί με έδρα την Ευρώπη
Κατηγορία:Κυβέρνηση της Σκωτίας
Κατηγορία:Λήμματα που περιέχουν κείμενο στα ιρλανδικά